SARL-NUUS Sondag 05 Mei 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat ons moet aankondig dat die sleutels van twee radioama- 
teurs stil geraak het. Hulle is: 

Des Classen, ZS$5CJ,op 28th January na `n lang siekbed. Des laat sy eggenote 
Corinne, seun en dogter Gavin en Sandy en vyf kleinkinders. 

Des Woods, ZRADRW, op Sondag 28 April. 

Ons innige medelye aan die familie en vriende van die afgestorwenes. 


IN DIE NUUS VANDAG: 


SLUIT BY DIE SARL AAN EN GENIET Mei EN Junie GRATIS LID- 
MAATSKAP 


SARL-RAAD 
JEUGWEEK 2014 
SA AMSAT RUIMTESIMPOSIUM 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SLUIT BY DIE SARL AAN EN GENIET Mei EN Junie GRATIS LID- 
MAATSKAP 


Sluit nog, hierdie week by die SARL aan, betaal die ledegeld vir 2013/2014 en 
geniet gratis lidmaatskap vir Mei en Junie.die tarief vir volle lidmaatskap is 
R430 en R240 vir seniors, d.w.s. persone ouer as 65 jaar. Om aan te sluit, 
gaan na www.sarl.org.za of skakel die kantoor Maandagoggend by 011 675 2393. 
Volle en senior lidmaatskap sluit in toegang tot alle SARL-dienste soos Radio 
ZS, die @SL-buro, lede-alleen webtoegang en toegang tot die twee frekwensies 
in die 5 MHz band en 472 kHz wat toegewyde kanale is vir SARL-lede wat aan 
voortplantingstudies wil deelneem. 


SARL-RAAD 


In verlede week se SARLNUUS is van die Raadslede se name weggelaat. Die 
volle Raad vir 2012/2013 is: President: Rassie Erasmus, ZS1YT, Visepresident: 
Geoff Levey, Z4SGGRL, Sekretaris: Fritz Sutherland, ZS6SF, Tesourier: Riaan 
Greeff, ZSAPR, Raadslede: Hans van de Groenendaal, ZSGAKV, Dennis Green, 
ZSABS, Laurie Devereux, ZSSDL, Fred Scheepers, ZS1FGCS, Frik Wolf, ZS6EZ, 
Johann Marais, ZS1JM, Gideon Jannasch, ZS4GJA, Gerhard Coetzee, ZS3TG, 
en Jaco Le Roux, ZS6PX. Besonderhede van die portfolios en aangesteldes sal 
op die webwerf gepubliseer word asook in die volgende SARL-brief hierdie week. 


JEUGWEEK 2014 


Die SARL beplan om middel Februarie 2014 `n jeugweek aan te bied om saam 
te val met die ARRL se “School Club Round-up” van 11 tot 15 Februarie 2014. 
Gerhard Coetzee, ZS3TG, die Raadslid wat nuut vir jeugsake aangestel is, is 
op die uitkyk na insette en voorstelle oor die tipe aktiwiteit wat jong amateurs 
in Suid-Afrika graag ingesluit sal wil hê. Stuur u voorstelle voor die einde van 
Mei aan youth@sarl.org.za. U voorstel mag moontlik in `n gelukstrekking 'n 
amateurradioboek aan u besorg. 


60 METER WORD ALREEDS GEBRUIK 


Die registrasie vir toegang tot 5 MHz en 472 kHz het op 1 Mei geopen. 
'n Groot aantal SARL-lede het alreeds geregistreer vir toegang tot die 
5 MHz band. Die gebruiksfrekwensie is 5 260 kHz HSB en @SO ss vind 
alreeds landwyd plaas. Volle besonderhede oor hoe om aan te sluit kan 
gevind word op www.amateurradio.org.za/propresearch.htm. Verslae oor 
ontvangs of OSO s wat gehoor is, sal verwelkom word. Stuur u verslae aan 
propresearch@sarl.org.za. 


Alle stasies wat op 5 260 kHz bedrywig is word versoek om hulle ruitverwysing 
te verskaf sodat hierdie besonderhede in die logstate sal verskyn. Indien u 'n 
SWL-verslag instuur, sluit asb. die roepseine, ruitverwysing en seinrapporte 
t.o.v. beide stasies in. 


SA AMSAT RUIMTESIMPOSIUM 


Die vroeë voëltjie registrasietydperk vir SA AMSAT se Ruimtesimposium, wat 
op Saterdag 18 Mei in die Innovation Hub in Pretoria gehou gaan word, loop 
hierdie week ten einde. Registreer nou en geniet die laer tarief. Volle besonder- 
hede kan verkry word by www.amsatsa.org.za. 


Het u geweet dat OSCAR 7 die oudste amateursatelliet is wat steeds in bedryf 
is? Eddie Leighton, ZSGBNE, sal afgevaardigdes op `n historiese reis met sy 
aanbieding “living the dreams of our space pioneers.” Deon Coetzee, ZRIDE, 
sal sy ondervinding met die ontwikkeling van 'n 14 MHz ontvanger vir die seine 
van die ZACube satelliet, wat binnekort gelanseer staan te word, met u deel. 
Die program is volgepak met interessante aanbiedings om in die smaak te val 
van alle vlakke van belangstelling en ondervindings. Almal wat bywoon sal `n 
CD ontvang met al die aanbiedings en ander interessante artikels daarop. Wil 


u antennas beheer? Frik Wolf, ZS6FZ, sal u alles daaroor meedeel. Registreer 
nou by www.amasatsa.Org.za. 


SEATTLE SAL GASHEER WEES VIR DIE 32STE DIGITALE KOMMUNIKASIE- 
KONFERENSIE 


Digitale kommunikasie-entoesiaste sal in September hulle skrede wend na die 
noord-weste van die VSA vir die 32ste jaarlikse ARRL/TAPR digitale kom- 
munikasiekonferensie (DKK) op 20-22 September in Cedarbrook Lodge naby 
Seattle, Washington, gehou staan te word. Die ARRL/TAPR DKK is 'n inter- 
nasionale forum vir radioamateurs om te ontmoet, hulle werk te publiseer en 
nuwe idees en tegnieke bekend te stel. Aaanbieders en bywoners sal die geleen- 
theid hê om idees uit te ruil en te leer oor nuwe 1. apparatuur vir die rekenaar /?2. 
hardeware as alternatief vir hardeware en programmatuurontwikkelings, eksper- 
imentele resultate en praktiese toepassings. 


Die DKK is vir alle vlakke van tegniese ondervinding, nie net die kundige nie. 
Inleidende sessies is deurgaans in die konferensie geskeduleer om nuwe tegniese 
onderwerpe aan beide beginners en kundiges bekend te stel. Verkry meer beson- 
derhede van www.arrl.org.za. Indien u `n reis na die VSA beplan, hierdie is die 
tyd om dit te onderneem. 


2013/2014 LEDEGELD 


Tydens die 2013 AJV het die SARL-lede die nuwe begroting en ook die nuwe 
jaar se ledegelde goedgekeur. Nuwe lede word uitgenooi om nou aan te sluit 
en so vir Mei en Junie gratis lidmaatskap te ontvang in aanloop tot die nuwe 
jaar. Die Tesourier, Riaan Greeff, Z4SA4PR, het ook aangekondig dat lede wat 
nie die volle bedrag op een slag kan betaal nie, wel in 2 tot 4 paaiemente mag 
betaal. Dit kan slegs gedoen word deur dit vooraf te reël met `n e-pos aan 
admin@sarl.org.za en te sorg dat die volle bedrag teen einde November ontvang 
is. Sodoende kan die lede steeds stemreg hê tydens 2014 se AJV. Die Tesourier 
daag die bestaande lede uit om nuwe lede te motiveer om aan te sluit, en hy sal 
dan poog om die ledegelde vir 2014 dieselfde te hou, of selfs te verlaag indien 
ons ledetal genoeg verhoog het om dit toe te laat. Die finansiële stand van 
die SARL is stabiel, en deur meer lede te werf kan dieselfde beplande uitgawes 
gedek word met groter lidmaatskapgetalle. 


LIDMAATSKAPAANSOEK 
Die SARL het die aansoek vir lidmaatskap ontvang van . Ken Gurr, ZS6KN. 
KOMPETISIENUUS 


753 Naelloop. Die Z$S3 Naelloop is vanmiddag vanaf 14:00 tot 15:00 UTC of 
16:00 tot 17:00 SAT op die lug. Dit is `n foon- en GG-kompetisie op die 40 meter 
band. `n RS- of RST-verslag en provinsiale- of landsafkorting word uitgeruil. 


ZS3-stasies kry 1 punt vir kontakte met stasies in Z$3 en 2 punte vir kontakte 
met stasies in ander 7ZS-roepgebiede of Suider-Afrikaanse lande. Alle ander 


stasies kry 2 punte vir 'n kontak met `n stasie in ZS3 en 1 punt vir `n kon- 
tak met `n stasie in hul eie of ander ZS-roepgebiede (uitgesluit Z$3) of Suider- 
Afrikaanse lande. Kontakte met die Noord-Kaap ARK, ZS3NGC, Namakwaland 
Aero Sportvereniging, ZS3FLY, die Sutherland ARK, ZS3OBS, en die Kalahari 
Karoo ARK, ZS3ARK, tel 5 punte elk. Slegs een kontak per stasie word toege- 
laat. 


Logstate moet teen 13 Mei ingedien word en per e-pos aan zs3nc@asl.net gestuur 
word. `n Sertifikaat sal toegeken word aan die 1ste, 2de en 3de plekke in die 
kompetisie. 


Die Antieke Draadloosvereniging van Suid-Afrika AM/ESB Buis-@SO- 
Geselligheid. Hierdie geselligheid is 'n foonkompetisie wat oor twee sessies, 
nl. Saterdag die elfde Mei en Sondag die twaalfde Mei 2013 gehou word. 
Op Saterdagnamiddag van die elfde Mei tussen 15:00 en 19:00 SAST sal die 
amplitudeafdeling op beide die 40 m en 80 m bande plaasvind. 


Op Sondagmiddag van die twaalfde Mei tussen 15:00 en 19:00 SAST sal die 
Enkelsybandafdeling op beide die 40 m en 80 m bande geskied. Frekwensies 
op die 40 meterband is 7,053-7,100 MHZ en op die 80 meterband is 3,603-3,650 
MH. 


Kontakbevestiging is: roepsein, RS en opeenvolgende nommers beginnende by 
001, plus die naam van die radio gebruik (byv. HT87 'Tx). 


Puntetelling is: buisradio 3 punt/kontak; Hibriede (buis/soliede staat); 
2 punte/kontak; soliede staat 1 punt/kontak. Versterker: buisradio 3 
punte/kontak; Hibriede (buis/soliede staat) 2 punte/kontak; Soliede staat 1 
punt /kontak. 


Toepaslike sertifikate word toegeken aan die verwerwers van die eerste drie 
plekke in elke afsonderlike kategorie AM & ESB). `n 10jr. Gedenk @SL-kaart 
word ook uitgereik aan almal wat `n @SL met 'n SASE na die AWA gestuur het. 


Alle logstate moet gestuur word na: S.A. Antieke Draadloosvereniging, Posbus 
12320. Benoryn 1504, of per e-pos aan andy.cairns@xsinet.co.za. 


Sluitingsdatum vir insendings is 31 Mei 2013. Raadpleeg die SARL se kom- 
petisiehandboek vir enige navrae. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak aan die toeneem is. 
Daar is tans heelwat groterige sonvlekke en AR 1 731 het `n onstabiele, deltaklas 
magneetveld wat genoeg energie huisves vir M-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 102. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. Goeie 
10 m openinge gaan oor dagligpaaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 5 Mei Vanmiddag, ZS3 Naelloop 14:00 tot 15:00 
UTC. Van vandag Besprekings oop vir SA AMSAT se jaarlikse ruimtesim- 
posium in Pretoria op Saterdag 18 Mei 2012 by die Innovation Hub, besoek 
www.amsatsa.org.za. 20 April-20 Mei Herdenkingstasie PB33BO op die lug, 
besoek pa7da.jouwweb.nl/pb33a vir meer inligting. 138 Mei Logstate vir 7S3 
naellop moet in wees na zsênc@agsl.net. 18 Mei - SA AMSAT Ruimtesimpo- 
sium in die Innovation Hub, Pretoria. 15/16 Junie Eerste naweek van die 
Internasionale Museumnaweke se geleentheidsnaweke, registreer jou museumsa- 
tasie by www.ukradioamateur.co.uk/imw. 22/23 Junie Tweede naweek van die 
Internasionale Museumnaweke se geleentheidsnaweke. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 025 en 17 570 kHz en ook 'n podcast deur ZS6RO. Vir oudiostrome 
en Echolink deur ZS6FCS, besoek www.sarl.org.za, klik op “Amateur Radio 'To- 
day”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 3 230 kHz plaas. Ontvangsrapporte, kom- 
mentaar en voorstelle sal waardeer word. Stuur e-pos aan artoday@sarl.org.za. 


Die uitsendings op die nie-amateurfrekwensies word gedoen op senders wat deur 
Sentech beskikbaar gestel word. 


U het geluister na `n nuusbulletin van die Suid-Afrikaanse Radioliga wat deur 
George Honiball, ZS6NE, saamgestel en geredigeer is. 


Dankie dat u geluister het, 73. 
/EX 


